id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv sv nl id id pl id id id id id id ms id ms id ms ms ms id id ms id sl ms id ms ms ms ms id id ms fi id ms id tr ms id ms ms ms id ms ms ms ms ms ms id ms id es ms ms id sv id id id ms ms ms ms en en en en en en en id id id id id en id id jv ms id id it es id id en id ms ms ms ms ms ms
Makanan Pembunuh Sel Kanser: Amalkan 10 Jenis Ini Elak Risiko Barah!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
10 Makanan Ini Bantu Rendahkan Risiko Kanser, Jom Kita Amalkan!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Dr. Joseph Tan
Ada ke makanan pembunuh sel kanser? Sebenarnya apa yang kita makan banyak mempengaruhi aspek kesihatan secara langsung, termasuklah risiko mendapat penyakit kronik seperti penyakit jantung, diabetes dan kanser.
Dalam perkembangan kanser, terdapat banyak bukti menunjukkan ia mempunyai kaitan langsung dengan diet anda.
Pun begitu, terdapat pelbagai pilihan makanan dengan sebatian bermanfaat dapat membantu mengurangkan pertumbuhan kanser.
Menerusi perkongsian artikel ini, anda akan mengetahui beberapa makanan anti kanser yang boleh membantu dalam mencegah penyakit barah.
Untuk mendapatkan lebih banyak info tentang Kanser sila dapatkannya di sini.
Kandungan antioksidan & fitokimia dalam makanan anti kanser
Antioksidan seperti vitamin C, likopena dan beta-karotena banyak terdapat dalam buah-buahan dan sayur-sayuran. Individu yang mengamalkan pengambilan buah dan sayuran, mempunyai risiko kanser yang lebih rendah.
Fitokimia dalam tumbuhan juga dipercayai berfungsi melindungi sel tubuh daripada sebatian berbahaya makanan dan persekitaran, mencegah kerosakan serta mutasi sel.
Amnya, makanan pembunuh sel kanser tidak banyak bezanya dengan amalan pemakanan sihat yang disarankan setiap hari.
Senarai makanan pembunuh sel kanser
Ingin tahu makanan berfungsi sebagai antikanser? Di bawah ini ada senarainya:
Brokoli dan sayuran lain yang terdapat dalam kumpulan sayuran cruciferous seperti kubis, kubis bunga dan kale mengandungi fitokimia dikenali sebagai glucosinolate – menghasilkan enzim pelindung apabila anda mengunyah sayuran mentah yang boleh memecahkan dinding sel.
Badan anda juga menghasilkan enzim tersebut dalam usus dan akan diaktifkan apabila brokoli mentah atau masak melaluinya.
Brokoli dan sayuran lain dalam kumpulan ini merupakan antara makanan anti kanser yang baik untuk anda amalkan dalam diet harian.
Lobak merah kaya dengan pelbagai nutrien untuk melawan penyakit. Ia mengandungi beta-karotena – antioksidan yang dipercayai dapat melindungi membran sel daripada kerosakan toksin dan melambatkan pertumbuhan sel kanser.
Selain mengandungi vitamin dan fitokimia, di dalam lobak merah juga terdapat falcarinol – racun semula jadi yang mungkin mempunyai kesan antiradang.
3. Bawang putih, antara makanan pembunuh sel kanser
Bau yang terhasil selepas makan bawang putih, mungkin tidak begitu menyenangkan, betul tak?
Tetapi sebatian sulfur yang menyebabkan bau tersebut boleh mencegah bahan penyebab kanser daripada berkembang dalam tubuh, mempercepatkan pembaikan DNA dan membunuh sel kanser.
Warna merah pada tomato, terhasil daripada fitokimia yang disebut sebagai likopena – antioksidan yang kuat. Ia sekali gus menjadikan buah tomato sebagai senjata berpotensi melawan kanser.
5. Bayam, antara makanan pembunuh sel kanser
Bayam kaya dengan lutein dan zeaxanthin – karotenoid yang membuang molekul tidak stabil dikenali sebagai radikal bebas daripada tubuh sebelum ia menjadi punca kanser.
Buah beri dikatakan mempunyai kesan perlindungan terhadap penyakit jantung, kemerosotan memori dan kanser. Ada kajian menunjukkan ekstrak beri melambatkan pertumbuhan sel kanser.
Strawberi dan raspberi kaya dengan antioksidan seperti vitamin C dan asid elagik, sejenis fitokimia.
Dalam ujian makmal, asid elagik nampaknya mempunyai sifat antikanser yang meningkatkan enzim, bertujuan memusnahkan bahan penyebab kanser dan melambatkan pertumbuhan tumor.
Buah beri juga mengandungi flavonoid berperanan menindas enzim yang merosakkan DNA.
Beri adalah buah yang kaya dengan antosianin – mengurangkan keradangan dan merupakan salah satu antioksidan yang paling kuat.
Makanan pembunuh sel kanser #7. Anggur
Anggur adalah sumber yang kaya dengan antioksidan resveratrol. Kajian menunjukkan bahawa resveratrol mempunyai potensi untuk menghentikan kanser daripada bermula pada payudara, hati, perut dan sistem limfa.
Kalau anda ingin memakan anggur, jangan buang kulitnya. Ini kerana bahagian kulit anggur inilah mempunyai jumlah resveratrol paling banyak.
Yang mana lebih bagus, anggur merah, ungu atau hijau? Sebaiknya pilihlah anggur merah dan ungu, kerana ia mempunyai lebih banyak resveratrol daripada yang hijau.
Bijirin penuh sarat dengan serat, vitamin, mineral serta sebatian tumbuhan dan boleh mengekang risiko kanser anda.
Selain itu, serat yang terdapat dalam bijirin penuh membantu anda kekal kenyang lebih lama, mengekalkan berat badan yang sihat dan memastikan kolesterol dan gula darah stabil.
Masukkan beras perang dan roti serta pasta gandum dalam diet harian
Cubalah quinoa. Dalam kumpulan bijirin, quinoa mengandungi protein paling tinggi
Tambahkan oat dalam hidangan sarapan pagi
Daun teh mengandungi antioksidan yang disebut katekin – dapat mencegah kanser dalam pelbagai cara, termasuklah melawan radikal bebas daripada merosakkan sel.
Kajian makmal mendapati bahawa katekin dalam teh boleh mengecutkan tumor dan mengurangkan pertumbuhan sel tumor.
Kedua-dua teh, hijau dan hitam mengandungi katekin. Tetapi kandungan antioksidan ini lebih banyak dalam teh hijau.
10. Ikan, makanan anti kanser
Ikan berlemak – seperti salmon, tuna dan hering – mengandungi asid lemak omega-3, sejenis asid lemak yang dikaitkan dengan pengurangan risiko kanser.
Jika tidak gemar memakan ikan, mungkin tiba masanya untuk mempertimbangkan pengambilannya ke dalam diet antikanser anda.
Mengetahui makanan pembunuh sel kanser sahaja tidak mencukupi jika anda tidak mengawal saiz hidangan yang diambil. Ini kerana lemak badan dan obesiti boleh meningkatkan risiko kanser. Sebaiknya dalam masa yang sama kekalkan berat badan yang sihat.
Jika terdapat sebarang pertanyaan mengenai kesesuaian pengambilan sesuatu makanan, berundinglah dengan doktor bagi mendapatkan lebih kepastian.
Hello Health Group tidak menawarkan nasihat perubatan, diagnosis atau rawatan.
Food and Cancer Risk. https://www.cancer.net/navigating-cancer-care/prevention-and-healthy-living/food-and-cancer-risk, Accessed on April 15, 2022
36 foods that may help lower your cancer risk. https://www.mdanderson.org/publications/focused-on-health/36-foods-that-can-help-lower-your-cancer-risk.h12-1592991.html, Accessed on April 15, 2022
Cancer Prevention Diet. https://www.helpguide.org/articles/diets/cancer-prevention-diet.htm, Accessed on April 15, 2022
Preventing Cancer. https://www.hsph.harvard.edu/nutritionsource/cancer/preventing-cancer/, Accessed on April 15, 2022
AICR’s Foods that Fight Cancer™ and Foods to Steer Clear Of, Explained. https://www.aicr.org/cancer-prevention/food-facts/, Accessed on April 15, 2022
Manjinder Kaur, Chapla Agarwal, and Rajesh Agarwal (2009). Anticancer and Cancer Chemopreventive Potential of Grape Seed Extract and Other Grape-Based Products. https://www.ncbi.nlm.nih.gov/pmc/articles/PMC2728696/, Accessed on April 15, 2022
Masak Popcorn Guna Microwave Boleh Jadi Punca Kanser? Ini Penjelasannya
Jangan Tunggu Dah Sakit, Ini 9 Jenis Ujian Kanser Orang Muda Kena Jalani!
Ditulis oleh Asyikin Md Isa Disemak pada 2 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.